**Androgüünsus** on maskuliinsete ja feminiinsete tunnuste kombinatsioon. Soolist mitmetimõistetavust võib leida moetööstuses, inimeste sooidentiteedis, seksuaalses identiteedis või seksuaalelus. 

**Androgüün** on androgüünne inimene.

Mõiste
------

"Androgüünsus" tuleneb kreekakeelsest sõnast *androgynos*. Liitsõna koosneb sõnadest ἀνήρ (*anér, andr-: '*mees') ja γυνή (*gunē, gyné:* 'naine').

Mõisteid *hermafrodiit* ja androgüün on mõnikord kasutatud sünonüümidena. Üldiselt mõistetakse androgüünsust inimese sotsiaalse soo ebamäärasusena. Hermafrodism samas kirjeldab inimesi ebamääraste sugutunnustega. Inimeste puhul soovitatakse hermafrodismi asemel kasutada sõna "intersoolisus".

Sooidentiteet
-------------

Sooidentiteedi kontekstis on **androgüün** isik, kes ei sobitu ühiskonnas tavalistesse maskuliinsetesse ja feminiinsetesse soorollidesse. Androgüünid võivad enda kirjeldamiseks kasutada ka mõisteid "ambisooline" või "polüsooline". Mitmed androgüünid määratlevad end vaimselt naiste ja meeste vahepeal olevana. Nad võivad enda määratlemiseks kasutada sõnu "sootu", "sooneutraalne", "asooline", "*genderqueer*", "mittebinaarne", "multisooline", "intersooline", "pansooline" või "voolava sooga". Androgüünne inimene võib käituda viisil, mida ühiskonnas nähakse kas maskuliinse või feminiinsena. Neil on tasakaalustatud identiteet, mis hõlmab mõlema soo häid omadusi. Androgüünsed inimesed võivad loobuda erinevatest ülesannetest, mis on üldiselt ühiskonna poolt määratud tema bioloogilisele soole. Androgüünsed inimesed loobuvad tunnustest, mis on kultuuriliselt loodud spetsiifiliselt meestele või naistele. Selle asemel keskenduvad nad käitumisele, mis on kõige tulemuslikum konkreetses situatsioonis.

Bemi soorolli loend
-------------------

Bemi soorolli loendi (BSRL) lõi Sandra Bem, varane androgüünsuse pooldaja, 1977. aastal. BSRL on üheks kõige laiemalt kasutatavaks vahendiks, millega hinnatakse inimese sotsiaalset sugu. BSRL liigitab inimesed ühte neljast soorolli sättumusse, lähtudes isiku vastustele. Nendeks on maskuliinne, feminiinne, androgüünne või eristamatu. Bemi järgi võisid kõik inimesed väljendada maskuliinseid ja feminiinseid tunnuseid. Androgüünne inimene on naine või mees, kellel on suurel määral naiselikke (väljendusrikkad) ja mehelikke (instrumentaalseid) omadusi. Feminiinsel isikul on rohkelt naiselikke ja vähe mehelikke omadusi. Maskuliinsel isikul on vastupidi – rohkelt mehelikke ja vähe naiselikke omadusi. Eristamatul isikul on vähe nii mehelikke kui ka naiselikke omadusi.

Vaata ka
--------

|  |  |
| --- | --- |
|  | Tsitaadid Vikitsitaatides: **Androgüün** |

* Bishōnen
* Transsoolisus
* Transseksuaalsus
* Transvestiit

Viited
------

1. 1 2 3  "Define androgynous". *AskDefine*. Originaali arhiivikoopia seisuga 25. september 2010. Vaadatud 8. septembril 2017.
2. ↑  Harper, Douglas. "androgynous (adj.)". Online Etymology Dictionary. Vaadatud 8. septembril 2017.
3. ↑  Tina Gianoulis (2004). "Androgyny" (PDF). *glbtqarchive*. Vaadatud 8. septembril 2017.
4. ↑  Dreger, Alice D.; Chase, Cheryl; Sousa, Aron; Gruppuso, Phillip A.; Frader, Joel (18. august 2005). "Changing the Nomenclature/Taxonomy for Intersex: A Scientific and Clinical Rationale" (PDF). *Journal of Pediatric Endocrinology and Metabolism*. Originaali (PDF) arhiivikoopia seisuga 20. detsember 2016. Vaadatud 8. septembril 2017.`{{netiviide}}`: CS1 hooldus: mitu nime: autorite loend (link)
5. ↑  "Is a person who is intersex a hermaphrodite?". *Intesex Society of North America*. Vaadatud 8. septembril 2017.
6. ↑  Eesti LGBT Ühing. "Soovitusi sõnakasutuseks". Originaali arhiivikoopia seisuga 19. juuni 2017. Vaadatud 8. septembril 2017.
7. 1 2  Woodhill, Brenda; Samuels, Curtis (2004). "DESIRABLE AND UNDESIRABLE ANDROGYNY: A PRESCRIPTION FOR THE TWENTY-FIRST CENTURY". *Journal of Gender Studies*.
8. 1 2  Santrock, J. W. (2008). *A Topical Approach to Life-Span Development*. New York, NY: The McGraw-Hill Companies. 007760637X
9. ↑  DeFrancisco, Victoria L. (2014). *Gender in Communication*. SAGE Publications. Lk-d 11. ISBN 978-1-4522-2009-3.